google/wiki40b huggingface dataset:
Βαβυλώνια αιχμαλωσία

Βαβυλώνια αιχμαλωσία ονομάζεται ο εκτοπισμός σε εδάφη της Βαβυλωνίας πολυάριθμου πλήθους ιουδαίων στα τέλη του 6ου αι. π.Χ, μετά την καταστροφή της Ιερουσαλήμ από τον βασιλιά των Βαβυλωνίων Ναβουχοδονόσορα (605-562 π.Χ.).

Ιστορικό

Ο θάνατος του βασιλιά Σολομώντα σήμανε τη διάσπαση του ενιαίου ισραηλιτικού βασιλείου (922 π.Χ.). Δέκα από τις δώδεκα φυλές του ισραηλιτικού έθνους, δημιούργησαν το βόρειο βασίλειο του Ισραήλ και οι υπόλοιπες δύο, του Ιούδα και του Βενιαμίν, το νότιο βασίλειο του Ιούδα με πρωτεύουσα την Ιερουσαλήμ. Η ασύνετη πολιτική των περισσοτέρων βασιλέων ενθάρρυνε επιθέσεις γειτονικών λαών και μαζί με την ηθική κατάπτωση οδήγησε γενικά σε αποσταθεροποίηση και αποδυνάμωση των βασιλείων.
Το βασίλειο του Ισραήλ καταλύθηκε από τους Ασσυρίους το 722 π.Χ. και την ίδια τύχη είχε αργότερα και το βασίλειο του Ιούδα με την υποταγή του στους Βαβυλώνιους το 586 π.Χ.. Τότε, η πρωτεύουσα Ιερουσαλήμ υπέστη σοβαρές καταστροφές, ο Ναός του Σολομώντα λεηλατήθηκε και κάηκε, ενώ πολυάριθμοι αιχμάλωτοι οδηγήθηκαν σε εξορία στη Βαβυλώνα γεγονός που έμεινε γνωστό ως βαβυλώνια αιχμαλωσία και κράτησε 48 χρόνια (586-538 π.Χ.). Το γεγονός ότι οι βαβυλώνιοι εγκατέστησαν τους εξόριστους σε οριοθετημένες περιοχές, στις οποίες υπήρχε μέχρις ενός σημείου η δυνατότητα αυτοδιαχείρισης, βοήθησε ώστε σε σύντομο χρονικό διάστημα να αποκτηθούν κάποια δικαιώματα ιδιοκτησίας και να πραγματοποιηθούν παραχωρήσεις πολιτικού χαρακτήρα που βοήθησαν στη διατήρηση της φυσικής και πνευματικής συνέχειας αλλά και της εθνικής ταυτότητας. Θεωρήθηκε ότι η βαβυλώνια αιχμαλωσία εκπλήρωσε τις προφητείες για την τιμωρία του Ισραήλ και απέδειξε ότι ο λαός είχε ανάγκη εντονότερης προσήλωσης στο Θεό .
Κόκκινος κρίνος

Συστηματική ταξινόμηση

Το είδος περιγράφηκε για πρώτη φορά από τον Κάρολο Λινναίο το 1753 στο όρος Χαλκηδόνιο της Θεσσαλίας, υπό την σημερινή του ονομασία. Κατά καιρούς, εκτός από την ομώνυμη φυλή, αναγνωρίζονταν και οι ποικιλίες Lilium chalcedonicum var. maculatum, διότι έφερε πιο πυκνά άνθη, και Lilium chalcedonicum var. heldreichii, διότι κάνει πάντα μόνο ένα άνθος, φύλλα βάσης πλατύτερα και ανώτερα φύλλα πολύ μικρά, σχεδόν άτριχο. Ωστόσο, οι δυο αυτές ποικιλίες δεν αναγνωρίζονται πλέον.
Το είδος αυτό υβριδίζει με τον κρίνο της Παναγίας (Lilium candidum), δημιουργώντας το φυσικό υβρίδιο Lilium x testaceum.

Περιγραφή

Ο κόκκινος κρίνος είναι πολυετές, ποώδες φυτό, το οποίο μπορεί να φτάσει συνήθως σε ύψος τα 35-70 εκατοστά, αλλά σε κάποιες περιπτώσεις μπορεί να φτάσει και το 1,5 μέτρο. Ο βολβός είναι κιτρινόλευκος και πλατύς. Ο βλαστός είναι πράσινος και καλύπτεται ολόκληρος από λογχοειδή-γραμμοειδή φύλλα, λίγο συνεστραμμένα. Τα κατώτερα φύλλα είναι οριζόντια με μήκος 5-15 εκ. και πλάτος 4-8 εκ. Τα ανώτερα είναι μικρότερα, μάλλον όρθια, και καλύπτουν τον βλαστό.
Τα άνθη είναι κόκκινα, μήκους έως και 10 εκ. που βγαίνουν όλα μαζί, από 1 έως 6 (πολύ σπάνια 12) στην κορυφή του βλαστού. Είναι στραμμένα προς τα κάτω και τα πέταλα γυρίζουν και στρέφονται προς τα πίσω. Φέρουν βαρύ άρωμα, πορτοκαλί γύρη και στήμονες που προεξέχουν από το περιγόνιο.
Ανθίζει κατά την περίοδο Ιουλίου-Αυγούστου.

Εξάπλωση και βιότοπος

Είναι ενδημικό είδος της περιοχής των Βαλκανίων, που εξαπλώνεται από τη νότια Αλβανία στη Βόρεια, Κεντρική και Νότια Ελλάδα, μέχρι τον Ταΰγετο και τον Πάρνωνα, αλλά επίσης και στα νησιά του Ιονίου και του Αιγαίου. Ευδοκιμεί σε δροσερές περιοχές, κυρίως σε ξέφωτα ανοιχτών δασών φυλλοβόλων και πυξών της ορεινής ζώνης και λιβάδια σε ασβεστολιθικά, βραχώδη εδάφη σε υψόμετρο 600-1700 μέτρων.

Κουλτούρα

Η παλαιότερη γνωστή απεικόνιση ενός κόκκινου κρίνου είναι στη τοιχογραφία της Άνοιξης. Πρόκειται για μινωική τοιχογραφία που χρονολογείται πριν από 3.500 χρόνια στην εποχή του Χαλκού, που ανακαλύφθηκε στην ακτή του Αιγαίου στο νησί της Σαντορίνης, το οποίο με τη Μινωική έκρηξη θάφτηκε από ένα ηφαίστειο.
Λόγω της εντυπωσιακής εμφάνισής τους καλλιεργείται τουλάχιστον από το 16ο αιώνα. Υποθέτεται ότι εισήχθη στην Ευρώπη από τον Master Harbran από την Κωνσταντινούπολη το 1597.

Άλλες ονομασίες

Στον ελλαδικό χώρο, ο Κόκκινος κρίνος απαντά και με τις ονομασίες Τουρκάκι, Τουρκοπούλα και Φαναράκι. Πρόκειται επίσης και για το Κρίνον το πορφυρούν, που αναφέρει ο Θεόφραστος.
Μπράβα (Πράσινο Ακρωτήριο)

Γεωγραφία

Το νησί έχει διαστάσεις 10 επί 9 χιλιόμετρα. Βρίσκεται στην απάνεμη πλευρά του τεράστιου ηφαιστείου Φόγκο, στο δυτικότερο άκρο των νήσων Σοταβέντο. Το νησί θεωρείται ολόκληρο ένα στρωματοηφαίστειο. Δεν έχουν καταγραφεί εκρήξεις στους ιστορικούς χρόνους στο Μπράβα, αλλά μικρές σεισμικές δονήσεις δείχνουν ότι μία έκρηξη μπορεί να είναι πιθανή στο μέλλον. Ψηλότερη κρουφή είναι η Μόντε Φοντάινας, με υψόμετρο 976 μέτρα.
Στα βόρεια του Μπράβα, βρίσκονται δύο νησία και τέσσερις βραχονησίδες, τα Ιλέους Σέκος ή Ιλέους ντο Ρόμπο. Από αυτά είναι τα δύο νησία Ιλέου ντε Σίμα και το Ιλέου Γκράντε, το μεγαλύτερο, με έκταση 3 τετραγωνικά χιλιόμετρα. Τα νησία είναι όλα ακατοίκητα.
Η μεγαλύτερη πόλη του νησιού είναι η Νόβα Σίντρα, η οποία έχει περίπου 1.800 κατοίκους. Άλλοι μεγάλοι οικισμοί είναι η Νόσσα Σενιόρα ντο Μόντε, η Φούρνα, το λιμάνι του νησιού, η Φάγια ντε Άγκουα και η Κατσάσο. Δρόμοι συνδέουν μεταξύ τους τα χωριά.
%

Το σύμβολο % χρησιμοποιείται για να εκφράσει ποσοστό επί τοις εκατό. Το σύμβολο ανάγεται σε ιταλικό χειρόγραφο του 1425, όπου αντί της τυπικής έκφρασης P. cento ή P. 100 ή per 100 γράφεται p.c. όμως το c κατά την ιταλική συνήθεια φέρει μικρό ο (το οποίο πάνω από αριθμούς τους μετέτρεπε σε τακτικά αριθμητικά, primo, secundo, κτλ) πάνω από το επιμηκυμένο τελείωμα του πάνω μέρους του γράμματος. Σταδιακά το σύμβολο εξελίχθηκε χάνοντας το p και επανερμηνεύτηκε με σύνδεση των δύο μηδενικών του με τα δύο μηδενικά του 100. Κατ' αναλογία προέκυψε αργότερα το σύμβολο επί τοις χιλίοις (‰) με τρία μηδενικά, όσα και το 1000, που δηλώνει αναγωγή σε χίλια,  αλλά και το σύμβολο επί τοις δεκάκις χιλίοις ‱ που υποδηλώνει αναγωγή στις δέκα χιλιάδες.
Βυζαντινές μονάδες μέτρησης

Οι Βυζαντινές μονάδες μέτρησης είναι συνέχεια των Ρωμαϊκών, οι οποίες προέρχονται από τις Αρχαιοελληνικές μονάδες μέτρησης. 
Ως τη βασιλεία του Ιουστινιανού Α΄ κάθε περιοχή είχε τις παραδοσιακές της μονάδες μέτρησης. Συνήθεις τέτοιες μονάδες μέτρησης και ζύγισης, με τις οποίες γινόταν χρεώσεις, ήταν το μεστικόν, το μινιάτικον, το ζυγιαστικόν, το καμπανιάτικον, το γομαριάτικον και το σαμαριάτικον. Ο Ιουστινιανός Α΄ ξεκίνησε την τυποποίηση των μονάδων, κυρίως για το σύστημα της οικονομικής διοίκησης. Παρά την επιμονή της κεντρικής διοίκησης για τη χρήση των επίσημων μέτρων, τα παλαιά συστήματα συνέχισαν να χρησιμοποιούνται παράλληλα, είτε λόγω τοπικών παραδόσεων ή ξένων επιρροών, είτε με σκοπό να καλύψουν τις ανάγκες ειδικών εμπορευμάτων ή βιοτεχνιών. Επιπρόσθετα από τον 12ο αι. ξένοι έμποροι, όπως Βενετοί, Γενουάτες ή από την Πίζα, που κινούντο μέσα στην Αυτοκρατορία, έλαβαν το προνόμιο να χρησιμοποιούν το δικό τους μετρικό σύστημα.
Βαθμίδες Αποστολών (Naruto)

Βαθμίδες Κατάταξης Αποστολών

Οι κατηγορίες στις οποίες χωρίζονται οι αποστολές είναι οι ακόλουθες:

Βαθμίδα D

Στην βαθμίδα αυτή περιλαμβάνονται οι πιο απλές αποστολές, που είναι σχεδόν υποθέσεις ρουτίνας. Έχουν χαμηλή ως και μηδενική επικινδυνότητα, δεν παρουσιάζουν κανένα ενδιαφέρον από στρατιωτικής πλευράς, και περιλαμβάνουν συνήθως χειρωνακτική εργασία στα περίχωρα του χωριού. Παραδείγματα τέτοιων αποστολών είναι ο καθαρισμός δημόσιων χώρων και ποταμών, αγροτικές κα κτηνοτροφικές εργασίες, babysitting, φροντίδα και ανεύρεση κατοικιδίων, καθώς και θελήματα για τον φεουδάρχη της Χώρας. Ανατίθενται αποκλειστικά σε Genin, και εκτελούνται υπό την επίβλεψη του Jounin sensei τους. Βοηθούν στο χτίσιμο της ομαδικότητας μεταξύ των μελών της ομάδας και γίνονται παράλληλα με την προπόνηση στις τεχνικές τους.

Βαθμίδα C

Στην βαθμίδα αυτή περιλαμβάνονται ελαφρώς πιο δύσκολες αποστολές που πιθανώς να περιλαμβάνουν και κάποια δόση επικινδυνότητας και πιθανότητας τραυματισμού. Συνήθως είναι δουλειές εκτός Χωριού και περιλαβάνουν, για παράδειγμα προστασία προσώπων από ληστές στα ταξίδια τους. Ανατίθενται σε ικανούς Genin (πάντα όμως υπό την προστασία του Jounin sensei τους) και σε Chuunin.

Βαθμίδα B

Στην βαθμίδα αυτή περιλαμβάνονται επικίνδυνες αποστολές εκτός του Χωριού. Απαιτούν προσοχή και ειδίκευση γιατί εμπεριέχουν ρίσκο. Μπορεί να περιλαμβάνουν επίσης προστασία προσώπων, κατασκοπεία και πιθανώς θανάτωση εχθρικού νίντζα. Ωστόσο δεν εμπεριέχουν ανοικτή μάχη. Ανατίθενται σε ικανούς Chuunin και σε Tokubetsu Jounin.

Βαθμίδα Α

Στην βαθμίδα αυτή περιλαμβάνονται οι πιο επικίνδυνες αποστολές, με το πολύ μεγάλο βαθμό επικινδυνότητας και περιλαμβάνουν προστασία σημαντικών προσώπων, δολοφονίες επικίνδυνων εγκληματιών, αποτολές με ύψιστη σημασία για τις διπλωματικές σχέσεις μεταξύ κρατών. Σχεδόν σίγουρα περιλαμβάνουν μάχη και θανάσιμο κίνδυνο. Ανατίθενται σε Tokubetsu Jounin και σε Jounin.

Βαθμίδα S

Η βαθμίδα αυτή είναι ανεπίσημη, ωστόσο ο χαρακτηρισμός αυτός χρησιμοποιείται για αποστολές υψίστης σημασίας και επικινδυνότητας μεγαλύτερης κι από αυτής μιας αποστολής Α. Περιλαμβάνει δολοφονία πολύ επικίνδυνων εγκληματιών και μεταφορές σημαντικότατων απορρήτων εγγράφων και υλικών. Είναι αυτές που κοστολογούνται με την υψηλότερη τιμή και ανατίθενται κατά αποκλειστικότητα σε Jounin.
Περιοχή Μπούντα

Μεταφορές

Ο ασφαλτοστρωμένος οδικός κορμός T4 από τη Μουάνζα (Mwanza) προς τα σύνορα της Κένυα, περνά μέσα από την Επαρχία Μπούντα (Bunda District), με κατεύθυνση από νότο προς βορρά.

Διοικητικές υποδιαιρέσεις

Από το 2012, η Περιοχή Μπούντα (Bunda District), διαιρείται διοικητικά σε 28 Τμήματα:
Εμμανουήλ Κόκκινος

Βιογραφικά στοιχεία

Γεννήθηκε το 1812 στη Χίο και η καταγωγή του ήταν από την οικογένεια των Μαυροκορδάτων. Κατέφυγε στην Τεργέστη και εκπαιδεύτηκε στη Σχολή της Ελληνικής Κοινότητας. Αφού ολοκλήρωσε τη βασική του εκπαίδευση, μετέβη στο Μόναχο, όπου υπό την προστασία του Θειρσίου (Friedrich Wilhelm von Thiersch) και του Μισαήλ Αποστολίδη παρακολούθησε τα μαθήματα του σχολείου. Από μικρή ηλικία έδειξε κλίση στην ελληνική φιλολογία. Εγγράφηκε στο Πανεπιστήμιο και σπούδασε νομική στο Μόναχο, Γκέτινγκεν και στη Χαϊδελβέργη.
Επέστρεψε στην Ελλάδα το 1839 και διορίστηκε υφηγητής του Ρωμαϊκού Δικαίου, και αργότερα καθηγητής στο Πανεπιστήμιο Αθηνών. Το ακαδημαϊκό έτος 1875-1876 διετέλεσε πρύτανης του Πανεπιστημίου.
Ασχολήθηκε την ίδια περίοδο με την πολιτική και αναδείχθηκε πληρεξούσιος Σύρου στη Β΄ Εθνική Συνέλευση της Αθήνας. Διετέλεσε Σύμβουλος της Κυβερνήσεως στα διοικητικά και νομοθετικά ζητήματα και μέτρα. Απεβίωσε στην Αθήνα το 1879.
Γιγανοτόσαυρος

Περιγραφή

Ο Γιγανοτόσαυρος πήρε τον τίτλο του μεγαλύτερου χερσόβιου θηρευτή από τον Τυραννόσαυρο. Νεότερες ανακαλύψεις όμως έχουν δείξει ότι θηρευτές όπως ο Σπινόσαυρος ήταν, ενδεχομένως, μεγαλύτεροι. Καθώς δεν έχουν βρεθεί ολοκληρωμένοι σκελετοί, το μήκος του εκτιμάται από 12 έως 14 μέτρα και το βάρος του από 7 έως 14 τόνους. Ο Scott Hartman υπολόγισε το μεγαλύτερο δειγμα στα 13.2 μέτρα μήκος και σε βάρος τους 8.2 τόνους (2013). Άλλοι εκδότες δίνουν ένα μήκος 13.2 μέτρα, βαρος 8.5 τόνους και ύψος 3.85 ως του γοφούς. Το τεράστιο κρανίο του είχε τρύπες που το έκαναν πιο ελαφρύ ώστε να μην τον εμποδίζει στο τρέξιμο. Τα χέρια του ήταν μικρά και είχαν τρία δάκτυλα. Ο Ρουμπέν Καρολίνι ανακάλυψε τον πρώτο σκελετό Γιγανοτόσαυρου κατά τα 2/3 πλήρη.

Φτέρωμα και δέρμα

Ο Γιγανοτόσαυρος αρχικά θεωρήθηκε (όπως και άλλοι Δεινόσαυροι) ότι ήταν άτριχος και καλυμμένος με φολίδες. Νεότερα δείγματα απέδειξαν ότι ο Γιγανοτόσαυρος είχε φτέρωμα, τουλάχιστον κατά τα νεαρότερα στάδια της ζωής του (βλ. επίσης Τυραννόσαυρο).

Θερμορύθμιση

Όπως και με τους περισσότερους δεινόσαυρους έτσι και με τον Γιγανοτόσαυρο υπήρχε η διαφωνία εκτοθερμικού-ενδοθερμικού (Θερμόαιμου-ψυχρόαιμου). Τελικά θεωρήθηκε ενδοθερμικό ζώο (θερμόαιμο), πράγμα που υποδηλώνει έντονο τρόπο ζωής.

Διατροφή

Ο Γιγανοτόσαυρος ήταν σαρκοφάγος. Το κρανίο του είχε μήκος 1.95 μέτρα και τα σαγόνια του ήταν εξοπλισμένα με δόντια 25 εκατοστών, που θύμιζαν αιχμές βέλους . Έτσι μπορούσε να σκοτώνει τα θύματά του με ένα μόνο δάγκωμα. Πιστεύεται ότι οι γιγανοτόσαυροι κυνηγούσαν  σε ομάδες τους τεράστιους σαυρόποδες Αργεντινόσαυρους που έζησαν επίσης στην Παταγονία.
Πιόνγκγιανγκσι ΣΚ

Ιστορία

Η «Πιόνγκγιανγκσι» Τσέγιουκταν ιδρύθηκε το 1956 από τον Κιμ Ιλ-σονγκ.

Άλλα τμήματα

Ο σύλλογος διαθέτει αρκετά αθλητικά τμήματα, μεταξύ άλλων και χόκεϊ επί πάγου.
Πιερ Λεμαίτρ

Προσωπική ζωή

Ο Πιερ Λεμαίτρ εργάστηκε ως καθηγητής λογοτεχνίας και σήμερα αφιερώνει τον χρόνο του στην συγγραφή μυθιστορημάτων και σεναρίων.
The Empire Strikes First

Singles

"Boot Stamping on a Human Face Forever" Κυκλοφορία: 2004
"Los Angeles Is Burning" Κυκλοφορία: 2004
Εισαγγελέας οικονομικού εγκλήματος

Εισαγγελέας οικονομικού εγκλήματος, καλείται εκείνος που έχει ως εξειδικευμένο αντικείμενο έρευνας τα οικονομικά εγκλήματα.
Ως εισαγγελικός θεσμός εισήχθηκε στην Ελλάδα δια του νέου φορολογικού νόμου αρ. 3943/2011 (ΦΕΚ Α΄ 66/31 Μαρτίου 2011). Στα καθήκοντα αυτού, η αρμοδιότητα του οποίου επεκτείνεται σε όλη την επικράτεια, περιλαμβάνονται η εποπτεία, η καθοδήγηση και ο συντονισμός των ενεργειών των γενικών και ειδικών προανακριτικών υπαλλήλων, ιδίως εκείνων της ΣΔΟΕ, των Τελωνείων (του Τελωνειακού Κώδικα) και των ελεγκτικών υπηρεσιών των Τελωνείων, (ΕΛ.Υ.Τ.), καθώς και των φορολογικών υπηρεσιών γενικότερα του Υπουργείου Οικονομικών, κατά την διενεργούμενη έρευνα προς εξακρίβωση τέλεσης κάθε είδους φορολογικού και οικονομικού εγκλήματος σε βάρος του Ελληνικού Δημοσίου, ΟΤΑ, ΝΠΔΔ και ΕΕ, ή που βλάπτει σοβαρά την ελληνική εθνική οικονομία. Ενημερώνεται δε, για όλες τις καταγγελίες και σχετικές πληροφορίες, αρμοδιότητάς του, που περιέρχονται στις παραπάνω υπηρεσίες, αξιολογώντας και διερευνώντας αυτές, καθώς και κάθε άλλη σχετική πληροφορία που μπορεί να περιέλθει σε γνώση του με οποιοδήποτε τρόπο και μέσο.
Εισαγγελέας οικονομικού εγκλήματος ορίζεται, ως και ο αναπληρωτής του, εισαγγελικός λειτουργός με βαθμό αντιεισαγγελέα εφετών από τους υπηρετούντες στην Εισαγγελία Εφετών Αθηνών. Η δε τοποθέτησή του διενεργείται με Προεδρικό Διάταγμα που εκδίδεται μετά από απόφαση του οικείου Ανωτάτου Δικαστικού Συμβουλίου. Στο έργο του, συνεπικουρείται από άλλους τρεις τουλάχιστον εισαγγελείς, ή αντιεισαγγελείς πρωτοδικών, εκ των οποίων οι δύο τουλάχιστον προερχόμενοι από την Εισαγγελία Πρωτοδικών Αθηνών και ένας από την Εισαγγελία Θεσσαλονίκης οι οποίοι και ορίζονται από τους διευθύνοντες τις εν λόγω Εισαγγελίες.
Σημειώνεται ότι σύμφωνα με τη σχετική νομοθεσία, ο εισαγγελέας οικονομικού εγκλήματος κατά την εκτέλεση των καθηκόντων του, καθώς και οι συνεπικουρούμενοι αυτόν, δεν υπόκειται σε νομοθετικούς περιορισμούς περί φορολογικού, τραπεζικού, ή χρηματιστηριακού απορρήτου, ή κάθε άλλου είδους σχετικού, έχοντας έτσι πρόσβαση σε κάθε Δημόσια Αρχή, ή Οργανισμό, που τηρεί ή επεξεργάζεται δεδομένα προσωπικού χαρακτήρα.
Ο Εισαγγελέας οικονομικού εγκλήματος εδρεύει σε ομώνυμο γραφείο στο υπουργείο Οικονομικών που συστάθηκε με τον ίδιο παραπάνω νόμο το οποίο και επανδρώνεται με ανάλογο επιστημονικό προσωπικό του ιδίου υπουργείου.
Μάριος Δημητριάδης

Βιογραφικά στοιχεία

Ο Μάριος Δημητριάδης γεννήθηκε στις 27 Αυγούστου 1971 στην Πάφο. Σπούδασε χρηματοοικονομικά στο Πανεπιστήμιο της Ανατολικής Αγγλίας. 
Την περίοδο 1993-1996 εργάστηκε στον διεθνή οίκο BDO Stoy Hayward στο Λονδίνο ως εκπαιδευόμενος Chartered Accountant. Το 1996 έγινε μέλος του Ινστιτούτου Εγκεκριμένων Λογιστών ICAEW (Chartered Accountant) και μέλος του Συνδέσμου Εγκεκριμένων Λογιστών Κύπρου. Την περίοδο 1996-1998 διετέλεσε επικεφαλής του επαρχιακού γραφείου Πάφου του διεθνούς ελεγκτικού γραφείου Ernst & Young. Το 2000 έγινε μέλος του Ινστιτούτου Εγκεκριμένων Οικονομικών Αναλυτών (Chartered Financial Analyst). Εργάστηκε για 10 χρόνια στη Λαϊκή Τράπεζα. Για 6 χρόνια ήταν διευθυντικό στέλεχος της Τράπεζας Πειραιώς.
Είναι νυμφευμένος και έχει δύο παιδιά.

Πολιτική διαδρομή

Στις 14 Μαρτίου 2014 διορίστηκε Υπουργός Συγκοινωνιών και Έργων στην Κυβέρνηση Νίκου Αναστασιάδη 2013. Το 2015, κατά τη διάρκεια της θητείας του, το υπουργείο μετονομάστηκε σε Υπουργείο Μεταφορών, Επικοινωνιών και Έργων και ο Μάριος Δημητριάδης ανέλαβε Υπουργός Μεταφορών, Επικοινωνιών και Έργων έως τις 28 Φεβρουαρίου 2018.
Σπύρος Καλούδης

Βιογραφικά στοιχεία

Γεννήθηκε το 1936 στους Αργυράδες Κέρκυρας. Σπούδασε νομικά και οικονομικά στο Πανεπιστήμιο Αθηνών.
Υπήρξε ιδρυτικό στέλεχος του ΠΑΣΟΚ, με το οποίο διετέλεσε βουλευτής Κέρκυρας από το 1981 ως το 1996, ενώ χρημάτισε και υφυπουργός Οικονομικών από τις 5 Φεβρουαρίου 1987 μέχρι τις 22 Ιουνίου 1988, στην δεύτερη κυβέρνηση του Ανδρέα Παπανδρέου.
Ως υφυπουργός Οικονομικών, προκάλεσε αίσθηση με την απόφαση του να πηγαίνει στο υπουργείο με λεωφορείο.
Κεραμικά πλακάκια

Τα κεραμικά πλακάκια (ή πλακίδια) είναι τεχνητό υλικό , με πρώτη ύλη τον πηλό, που χρησιμοποιείται από την αρχαιότητα έως σήμερα για την επένδυση δαπέδων, τοίχων αλλά και για διακόσμηση.

Ιστορία

Είναι άγνωστο πότε ο άνθρωπος χρησιμοποίησε για πρώτη φορά κεραμικά πλακάκια. Επιφάνειες στρωμένες με κεραμικά πλακάκια έχουν βρεθεί σε πυραμίδες, στη αρχαία Βαβυλώνα με περίτεχνες παραστάσεις και χρώματα και σε όλες τις αρχαίες ελληνικές και ρωμαϊκές πόλεις. Κατά τον Μεσαίωνα ευρεία χρήση είχαν στα Ισλαμικά κράτη, κυρίως στην Περσία και Συρία, με περίτεχνες διακοσμήσεις. Πρώτοι τα έφεραν και τα διέδωσαν στην Ευρώπη οι Μαυριτανοί κατακτητές της Ισπανίας. Σε γενική χρήση πρώτα χρησιμοποιήθηκαν στην Ισπανία, Πορτογαλία και Ιταλία και σήμερα σε όλο σχεδόν τον κόσμο.
Τον 15ο αιώνα πλακάκια με κέντρο παραγωγής την Σεβίλη εξάγονταν στην Βρετανία και στην Ιταλία. Στην Ιταλία διασώζονται και σήμερα κτίρια στη Νάπολη και Γένοβα διακοσμημένα με κεραμικά της Σεβίλης. Το 1840 αναφέρεται η ευρεία χρήση τους στην πλακόστρωση δαπέδων σπιτιών στην νότιο Ισπανία με κέντρο κατασκευής τους την Ανδαλουσία και για πρώτη φορά χρησιμοποιήθηκε μηχανικός τρόπος. Το 1888 παρουσιάστηκαν στην διεθνή έκθεση της Βαρκελώνης.
Το 1980 στην Ιταλία εμφανίστηκε μια νέα μέθοδος κατασκευής και ψησίματος, η monocottura όπως λέγεται, που έφερε επανάσταση στο χώρο. Με την μέθοδο αυτή ο άργιλος και ο πηλός ψήνονταν μαζί ταυτόχρονα μειώνοντας τον χρόνο παρασκευής και κάνοντας τα πιο ανθεκτικά. Επίσης μειώθηκε το κόστος παραγωγής και κατασκευής δίνοντας την δυνατότητα για πώλησης τους σε πιο προσιτές τιμές .
Τα πρώτα πλακάκια ήταν ζωγραφισμένα στο χέρι, κατασκευάζονταν από πηλό και ψήνονταν στο ήλιο ή ψήνονταν σε φωτιά και κόβονταν επίσης με το χέρι.

Σήμερα

Σήμερα χρησιμοποιούνται ευρέως εξαιτίας της εύκολης τοποθέτησης τους σε σχέση με το μάρμαρο και για λόγους οικονομίας αφού η τιμή πώλησης τους είναι πολύ χαμηλή από αυτή του μαρμάρου. Κατασκευάζονται σε πολλές διαστάσεις και χρώματα. Είναι ανθεκτικά σε όλες τις καιρικές συνθήκες και χρησιμοποιούνται στην πλακόστρωση δαπέδων εσωτερικών χώρων, στη πλακόστρωση πεζοδρομίων, επένδυση μπάνιων, κουζινών αλλά και τοίχων σαν διακοσμητικά.
Τα κεραμικά πλακάκια χωρίζονται σε αυτά που είναι επικαλυμμένα με πορσελάνη και είναι πιο γυαλιστερά. Σε αυτά που δεν έχουν επικάλυψη πορσελάνης, τα ματ όπως λέγονται, και σε πλακάκια εξωτερικών χώρων με ανάγλυφη όψη για να μην γλιστράει. Ανάλογα με την χρήση που προορίζονται έχουν διαφορετικό πάχος και αντοχή.
Η πρώτη ύλη σήμερα είναι ο πηλός που ψήνεται σε υψηλές θερμοκρασίες και υγρή άργιλος, ο χρωματισμός του και όλη η κατασκευή τους γίνεται με μηχανικό τρόπο. Η κατασκευή τους σήμερα γίνεται με τον εξής τρόπο: αρχικά χύνονται τα υλικά σε υγρή μορφή σε καλούπια και αποξηραίνονται, μετά γίνεται η επικάλυψη τους και μπαίνουν σε κλιβάνους όπου ψήνονται σε θερμοκρασίες 2.000 βαθμών και πάνω.
Θεμιστοκλής Βύζας

Πολιτική σταδιοδρομία

Γεννήθηκε στην Πτολεμαΐδα και ήταν γιος του Βασιλείου Βύζα, επίσης βουλευτή με το Λαϊκό Κόμμα και την ΕΡΕ. Σπούδασε νομικά και οικονομικές επιστήμες στο ΑΠΘ και άσκησε το επάγγελμα του δικηγόρου. Μετεκπαιδεύτηκε στο Εργατικό Δίκαιο στο εξωτερικό. Εξελέγη βουλευτής στην Κοζάνη με τη Νέα Δημοκρατία στις εκλογές του 1974 συγκεντρώνοντας 12.519 σταυρούς. Επανεξελέγη με το ίδιο κόμμα στις εκλογές του 1977 και του 1985. Το 1977 ήταν γραμματέας της Βουλής. O Θεμιστοκλής Βύζας  εχασε την ιδιότητα στις 2 Δεκεμβρίου 1985 και την έδρα του κατέλαβε ο Μερκούρης Κυρατσούς.μετά από απόφαση του εκλογοδικείου.
Έγινε ένας από τους πρώτους Έλληνες βουλευτές στο Ευρωπαϊκό Κοινοβούλιο, όπου υπηρέτησε από τον Ιανουάριο του 1981 ως τον Οκτώβριο του ίδιου χρόνου. Ως ευρωβουλευτής  μετείχε στην Επιτροπή Περιβάλλοντος, Δημόσιας Υγείας και Προστασίας των Καταναλωτών από τις 16 Ιανουαρίου ως τις 18 Οκτωβρίου 1981.
Απεβίωσε τον Νοέμβριο του 2015, σε ηλικία 85 ετών.
Χέρμαν Η΄ του Μπάντεν-Πφόρτσχαϊμ

Βιογραφία

Ήταν γιος του Χέρμαν Ζ΄ μαργράβου του Μπάντεν-Μπάντεν και της Αγνής του Τρύχενντίνγκεν.
Το 1300 απεβίωσε άγαμος και τον διαδέχθηκε ο αδελφός του Ροδόλφος Δ΄.
Εθνική Ισλανδίας U19 (ποδόσφαιρο ανδρών)

Η Εθνική Ισλανδίας U19 (ποδόσφαιρο ανδρών) είναι η εθνική ομάδα ποδοσφαίρου κάτω των 19 της Ισλανδίας. Ελέγχεται από την Ποδοσφαική Ομοσπονδία Ισλανδίας. Συμμετέχει στο Ευρωπαϊκό πρωτάθλημα ποδοσφαίρου U19.
Εδουάρδος, 5ος δούκας του Γκουιμαράες

Βιογραφία

Ήταν ο μόνος γιος τού Εδουάρδου 4ου δούκα του Γκουιμαράες και της Ισαβέλλας των Αβίς, κόρης τού Ιακώβου δούκα της Μπραγκάνσα. Ο πατέρας του ήταν γιος τού Εμμανουήλ Α΄ της Πορτογαλίας. Αδελφές του ήταν η Μαρία, σύζυγος Αλεξάνδρου Φαρνέζε δούκα της Πάρμας και η Αικατερίνη, σύζυγος τού Ιωάννη Α΄ δούκα της Μπραγκάνσα.
Γεννήθηκε υστερότοκος και διαδέχθηκε τον πατέρα του στο δουκάτο τού Γκουιμαράες. Ήταν ένας από τους πιο με επιρροή ευγενείς στην Αυλή τού θείου του Ιωάννη Γ΄ και τού Σεβαστιανού. Ως μέλος τού Συμβουλίου ψήφισε το 1569 υπέρ της υποψήφιας νύφης τού Σεβαστιανού, της Μαργαρίτας των Βαλουά. Τελικά ο γάμος δεν έγινε. Συνόδευσε τον Σεβαστιανό στο ταξίδι του στην Ταγγέρη της Βόρειας Αφρικής. Το 1557 απεβίωσε ο Ιωάννης Γ΄ και επειδή ο γιος του είχε προαποβιώσει, τον διαδέχθηκε ο εγγονός του Σεβαστιανός. Επόμενος στη σειρά διαδοχής ήταν ο καρδινάλιος Ερρίκος και ο Εδουάρδος. Ο Σεβαστιανός τον ζήλευε γι' αυτό και μερικές φορές τού έδειχνε την απαρέσκειά του. Όταν ο Σεβαστιανός δεν τον κάλεσε στις βασιλικές ταυρομαχίες, ο Εδουάρδος δυσαρεστήθηκε και αποσύρθηκε στην Έβορα, όπου λίγους μήνες μετά απεβίωσε άγαμος σε ηλικία 35 ετών.
Επειδή η αδελφή του Αικατερίνη είχε παντρευτεί Πορτογάλο, τον κληρονόμησε στο δουκάτο. Το 1578 τον Σεβαστιανό διαδέχθηκε ο καρδινάλιος Ερρίκος, ο οποίος απεβίωσε το 1580. Προκλήθηκε κρίση διαδοχής, όπου η Αικατερίνη και ο σύζυγός της Ιωάννης Α΄ διεκδίκησαν τον θρόνο της Πορτογαλίας. Τελικά η χώρα θα περιέλθει στην Ισπανία για 59 έτη.